### Beslutning

Fremsendes til Børn og Unge-udvalget til behandling i henhold til beslutning i byrådets møde den 22. juni 2021.

### Resumé

Med vedtagelsen af budget 2021 og overslagsårene vedtog Byrådet en Erhvervspakke på i alt 120 mio. kr. til styrkelse af erhvervslivet, herunder at styrke de erhvervsfaglige uddannelser markant, så der også fremover er adgang til faglært arbejdskraft for både private og offentlige arbejdsgivere.

Med Dennis Christiansen blev der i alt afsat 32 mio. kr. til initiativer, der har til hensigt at styrke samarbejdet mellem erhvervsskolerne, erhvervslivet, arbejdsmarkedsorganisationer og [adresse] for at få flere unge til at vælge en erhvervsuddannelse. Nærværende indstilling vedrører de 12 mio. kr., som udmøntes med 3 mio. kr. årligt i 2021-24 gennem tre arbejdspakker (jf. nedenfor), mens de resterende 20 mio. kr. i en kommende indstilling vil blive foreslået udmøntet gennem en fjerde arbejdspakke til udvikling af attraktive campusser på erhvervsuddannelsesområdet med henblik på at styrke de sociale og faglige studiemiljøer.

### Indstilling

Det indstilles:

At 1) Byrådet bemyndiger *Styregruppen for flere unge på erhvervsuddannelserne*, hvis medlemmer repræsenterer både erhvervsskolerne, erhvervslivet, arbejdsmarkedsorganisationer og [adresse] (BA, MBU, MSB og MSO), til at godkende den endelige formulering af de i alt fire arbejdspakkebeskrivelser, som Allan Kjeldsen splittes op i.

At 2) der fra Erhvervspakken på i alt 120 mio. kr. frigives 3 mio. kr. i hvert af årene 2021-24, og at disse midler fordeles på følgende to arbejdspakker:

* 1 mio. kr. til styrket samarbejde mellem folkeskole og erhvervsuddannelser – skolebesøg/praksisfaglige undervisningsforløb (arbejdspakke 1). Midlerne placeres i Børn og Unge
* 2 mio. kr. til erhvervslivets rolle i udviklingen af erhvervsuddannelserne – ansættelse af en erhvervsplaymaker og finansiering af konkrete aktiviteter (arbejdspakke 2). Midlerne placeres i Børn og Unge.

De overordnede principper for fordeling af midler er godkendt i en mailhøring af Styregruppen for flere unge på erhvervsuddannelserne, og nærværende indstilling er godkendt af Erhvervskontaktudvalgets forretningsudvalg og fremsendes hermed til Byrådet via Magistraten.

Arbejdspakke 3 vedr. campusudvikling (20 mio. kr.) finansieres via særskilt indstilling, som fremsendes, når udmøntningen bliver aktuel, mens arbejdspakke 4 vedr. synlighed og interessevaretagelse primært finansieres inden for eksisterende budgetter i Børn og Unge og Borgmesterens Afdeling.

### Sagens forløb

14-06-2021 Magistraten
Fremsendes til [adresse] med bemærkning, at Magistraten i mødet den 14. juni 2021 anbefaler, at byrådet tiltræder Borgmesterens Afdelings, Magistratsafdelingen for Sociale forhold og Beskæftigelses, Magistratsafdelingen for Sundhed og Omsorgs og Magistratsafdelingen for Børn og Unges indstilling af 3. juni 2021.
 22-06-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 22. juni 2021.
 30-06-2021 Børn og Unge-udvalget

Britt Lind, Gunnar Kjeldsen, Cirkeline Mathiasen og Rosa Svendsen kunne tiltræde indstillingen.

Frede Iversen og Trine Kristoffersen tog forbehold for drøftelse i gruppen.

Zelma Andresen kunne tiltræde indstillingen med følgende bemærkning:

”*Der skal være fokus på fastholdelse på erhvervsskolerne – især fra specialskolerne. Derudover vigtigt med tidlig tiltrækning, så elementer fra erhvervsskolernes undervisning bringes tidligt ind i folkeskolen. Slutteligt bør der være en bedre balance i repræsentationen i Styregruppen for flere unge på erhvervsuddannelserne, herunder i forhold til undervisere, forældre samt de unge.*”

 18-08-2021 Aarhus Byråd
Sonny Thygesen, Magistratsafdelingen for Sociale Forhold og Beskæftigelse, Magistratsafdelingen for Sundhed og Omsorg og Magistratsafdelingen for Børn og Unge med bemærkning, at byrådet i sit møde den 18 august 2021 har vedtaget Magistratens indstilling i overensstemmelse med erklæring fra Børn og Unge-udvalget af 30. juni 2021.